पाएं अपने शहर की ताज़ा ख़बरें और फ्री ई-पेपरडाउनलोड करें
आईएमए बिहार और शहर के चार प्रमुख अस्पतालों के प्रमुखों ने कोरोना कंट्रोल के लिए 15 दिनों के लिए लाॅकाडउन लगाने की मांग की है। आईएमए के वाइस प्रेसिडेंट डॉ. अजय कुमार ने कहा कि मूल प्रश्न यह है कि किसकी राय मानी जानी चाहिए, मेडिकल एक्सपर्ट की या किसी और की। आईएमए बिहार अब तत्काल लॉकडाउन के लिए आंदोलन करेगा। राज्य के बड़े अस्पतालों के डॉक्टर भी तत्काल लॉकडाउन के पक्ष में हैं। आईजीआईएमएस के निदेशक डॉ. एनआर विश्वास ने कहा कि बिहार में तत्काल दो सप्ताह का लॉकडाउन लगाना चाहिए।
एम्स के निदेशक डॉ. पीके सिंह ने भी यही कहा। वे भी 15 दिनों के लॉकडाउन के पक्ष में हैं। पटना मेडिकल कॉलेज के प्राचार्य डॉ. विद्यापत चौधरी भी लॉकडाउन के पक्ष में हैं। कहा कि सरकार द्वारा लगाए गए प्रतिबंध भी अच्छे परिणाम दे रहा है, लेकिन लॉकडाउन निश्चित रूप से स्थिति को काफी हद तक कम कर देगा। नालंदा मेडिकल कॉलेज अस्पताल के अधीक्षक डॉ. विनोद कुमार सिंह ने कहा कि अगर लॉकडाउन पहले लागू किया गया होता तो स्थिति नियंत्रण में होती। इधर, राज्य सरकार ने पत्रकारों को फ्रंटलाइन वर्कर माना है। सबको टीका लगेगा। सूचना एवं जनसंपर्क विभाग द्वारा एक्रिडियेटेड तथा जिला जनसंपर्क पदाधिकारी द्वारा सत्यापित नन एक्रिडियेटेड पत्रकारों का प्राथमिकता के आधार पर टीकाकरण होगा।
बिहार में 13534 नए पॉजिटिव, 24 घंटे में रिकॉर्ड 97 मौतें
राज्य में बीते 24 घंटे में 13534 नए मामले कोरोना के सामने आए हैं। राज्य में संक्रमण की दर बढ़ गई है। पहले एक लाख से अधिक सैंपल की जांच पर 13 हजार से अधिक मामले सामने आ रहे थे, लेकिन रविवार को 89393 सैंपल की जांच पर ही 13534 नए मरीज मिले हैं। यानि संक्रमण दर 15.13 प्रतिशत रही है। रविवार को पटना में सबसे अधिक 2748 कोरोना के नए मरीज मिले। वैशाली में 805 नए संक्रमित मिले हैं। पिछले 24 घंटे में 11694 लोग ठीक भी हुए हैं। शनिवार को रिकवरी रेट 77.10% थी जो रविवार को 77.36% हो गई है।
चीफ पोस्ट मास्टर जनरल, कवयित्री शांति जैन और मोदी के छोटे भाई की माैत
बिहार डार्क सर्किल के चीफ पोस्ट मास्टर जनरल अनिल कुमार का शनिवार काे एम्स में कोरोना से निधन हो गया। वहीं कवयित्री डॉ. शांति जैन का भी शनिवार रात निधन हाे गया। वह लोहानीपुर स्थित गिरि अपार्टमेंट में रहती थीं। कोरोना से पूर्व उपमुख्यमंत्री सुशील मोदी के छोटे भाई अशोक मोदी की भी मौत हो गई।
ऑक्सीजन, बेड और दवा को लेकर बिहार सरकार के फैसले
ऑक्सीजन
बेड
दवाइयां
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva kas_Deva kas_Deva hin_Deva zho_Hant eng_Latn